இந்தக் கோவில் நிச்சயமாக பின்னால் கட்டப்படப் போகின்ற தொடக்ககாலச் சோழர் (Early Chola) கோவில்களுக்கெல்லாம் முன்னோடி. ஆனால் அவற்றையெல்லாம்விடப் பெரியது, பிரம்மாண்டமானது. பரிவார தேவதைகளுக்கான சந்நிதிகளை உள்ளடக்கியது. இதுவே ஒரு ஆச்சரியம். இந்தப் புதுக்கோட்டை பயணத்தில் நாங்கள் ஆரம்பகட்ட சோழர் கோவில்களையெல்லாம் பார்க்க உள்ளோம். காளியாபட்டி, விசலூர் சிறந்த உதாரணங்கள். பின்னர் மூவர் கோவிலைப் பார்க்க உள்ளோம். பின்னர் திருக்கட்டளையில் இருக்கும் சிவன் கோவிலைப் பார்க்க உள்ளோம். அங்கு பரிவார தேவதைகளுக்கான சுற்றுப்புறச் சந்நிதிகள் மிகவும் முழுமையாக இருப்பதைப் பார்க்க உள்ளோம்.